b'\n_START_ARTICLE_\nMaja \xc5\xbee ve\n_START_PARAGRAPH_\nMaja \xc5\xbee ve je pravljica Dima Zupana, namenjena otrokom in mladini.\n_START_SECTION_\nInterpretacija besedila\n_START_PARAGRAPH_\nGlavna junakinja Maja je postala mala \xc5\xa1olarka. Spopada se s problemi, ki so primerni njeni starosti. Odkriva svet in je radovedna. Skupaj z bratom Tinetom, ki obiskuje \xc4\x8detrti razred, star\xc5\xa1em ve\xc4\x8dkrat kaj u\xc5\xa1pi\xc4\x8di, ampak kot mlaj\xc5\xa1a sestrica je le redko kaznovana. Tako Maja prepri\xc4\x8duje brata naj ji bere knjigo v postelji, \xc5\xbeeli si imeti posodo z milnico, ki jo, kot je napovedal Tine, kmalu prevrne in zlije vsebino na tla. Tine ima te\xc5\xbeave v \xc5\xa1oli, ve\xc4\x8dkrat domov prinese kak\xc5\xa1no opozorilo u\xc4\x8diteljice o neprimernem vedenju. Na dom prideta tudi policista, saj je Tine razbil okensko polico bli\xc5\xbenje trgovine. Otroka gojita pristen sestrsko-bratski odnos, kar se poka\xc5\xbee v zimskem \xc4\x8dasu, ko Majo prijatelj omav\xc5\xbea. Takrat nastopi Tine, ki brani svojo sestro.\n_START_SECTION_\nAnaliza besedila\n_START_PARAGRAPH_\nMaja \xc5\xbee ve je zbirka kratkih zgodb, napisanih za mladino. Vse so duhovite, mladostne in ustvarjalne. Ka\xc5\xbeejo na odnose med brati in sestrami ter star\xc5\xa1i. Kraj in \xc4\x8das dogajanja nista znana, teme razli\xc4\x8dnih zgodbic pa so aktualne, zato se lahko dogajajo kadarkoli, kjerkoli.'